第4屆香港行政長官選舉

2012年香港行政長官選舉，係為咗選出第四屆香港特別行政區行政長官嘅選舉，2012年3月25號舉行。

呢屆行政長官會由一個1,200人組成嘅選舉委員會經一人一票唔記名投票選出。要成為候選人，就一定要攞到最少150名委員提名，而每名委員只可以提名一位候選人。而要當選特首就要攞到至少601張選票。

呢次選舉有3個人參選，其中親中陣營嘅參選人有兩個：唐英年同埋梁振英，另外重有泛民主派嘅何俊仁。

參選人 
 梁振英
 何俊仁
 唐英年

打算過參選嘅人 
 范徐麗泰
 馮檢基
 曾鈺成
 梁家傑
 簡傑鴻
 余永賢
 胡世全
 葉劉淑儀
 陳乙東

支持者陣營 
同之前兩屆唔同，呢次特首選舉有多過一個建制派人士參選，令到親中派分成兩個陣營，一個支持唐英年，一個支持梁振英。佢哋各自支持其中一個人報名入閘、幫手諗競選策略同埋去投票等等。

唐英年陣營主要包括地產同埋工商界嘅人，主要成員有任志剛、林大輝、全國政協常委陳永棋、周星馳、盛智文同埋王冬勝、田北俊等等；梁振英陣營主要包括傳統左派同埋部分專業界別嘅人，主要成員有羅范椒芬、李國章、劉夢熊、羅康瑞、張明敏、高志森、司徒永富、謝偉銓、盧偉國等等。

至於泛民主派，初頭有何俊仁同埋馮檢基兩個人想參選，其後泛民主派搞初選，選出咗何俊仁參選特首。何俊仁嘅支持者主要嚟自泛民主派同埋部分專業界別。

選舉結果 
 梁振英：689票
 何俊仁：76票
 唐英年：285票
 白票：75票
 廢票：7票

另有61人冇投票。

攷

2012年行政長官選舉辯論
 香港3-23全民投票計劃

事件 
 唐英年感情缺失風波
 唐英年大宅僭建風波
 流浮山小桃園飯局

第四屆行政長官選舉
 二零一二年行政長官及立法會產生辦法建議方案

04